CELEX: 62022CN0002
Language: mt
Date: 2022-01-03 00:00:00
Title: Kawża C-2/22: Talba għal deċiżjoni preliminari mressqa mil-Landgericht Erfurt (il-Ġermanja) fit-3 ta’ Jannar 2022 – HK vs Allianz Lebensversicherungs AG

4.4.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/11
            
         
      Talba għal deċiżjoni preliminari mressqa mil-Landgericht Erfurt (il-Ġermanja) fit-3 ta’ Jannar 2022 – HK vs Allianz Lebensversicherungs AG
      (Kawża C-2/22)
      (2022/C 148/17)
      Lingwa tal-kawża: il-Ġermaniż
      
         Qorti tar-rinviju
      
      Landgericht Erfurt
      
         Partijiet fil-kawża prinċipali
      
      
         Rikorrent: HK
      
         Konvenut: Allianz Lebensversicherungs AG
      
         Domandi preliminari
      
      
                  1)
               
               
                  Id-dritt tal-Unjoni, b’mod partikolari l-Artikolu 31 tad-Direttiva tal-Kunsill 92/96/KEE tal-10 ta’ Novembru 1992 dwar il-koordinazzjoni tal-liġijiet, tar-regolamenti u tad-dispożizzjonijiet amministrattivi relatati mal-assigurazzjoni diretta għall-ħajja, u li temenda d-Direttivi 79/267/KEE u 90/619/KEE (1), u l-Artikolu 15(1) tad-Direttiva tal-Kunsill 90/619/KEE tat-8 ta’ Novembru 1990 dwar il-koordinazzjoni tal-liġijiet, tar-regolamenti u tad-dispożizzjonijiet amministrattivi relatati mal-assigurazzjoni diretta għall-ħajja, u dwar l-iffaċilitar tal-eżerċizzju effettiv tal-libertà li jiġu pprovduti servizzi u li temenda d-Direttiva 79/267/KEE (2), moqri, skont il-każ, flimkien mal-Artikolu 38 tal-Karta tad-Drittijiet Fundamentali tal-Unjoni Ewropea, jipprekludi leġiżlazzjoni nazzjonali li tipprovdi li l-informazzjoni sħiħa lill-konsumatur tiġi pprovduta biss wara li l-konsumatur ikun ressaq talba, jiġifieri mal-polza tal-assigurazzjoni (“mudell tal-polza”)?
                  Fil-każ li r-risposta li tingħata tkun fl-affermattiv: dan huwa suffiċjenti sabiex ikun hemm lok għal dritt ta’ kontestazzjoni lill-konsumatur, jiġifieri dritt għax-xoljiment tal-kuntratt tal-assigurazzjoni?
                  Tali dritt jista’ jiġi prekluż bid-dekadenza jew bl-abbuż ta’ dritt jew hemm limiti oħra, bħal dawk temporali, għall-eżerċizzju ta’ dan id-dritt?
               
            
                  2)
               
               
                  Assiguratur li ma pprovda ebda informazzjoni lill-konsumatur jew li pprovda biss informazzjoni żbaljata dwar id-dritt tiegħu għall-kontestazzjoni, huwa prekluż milli jinvoka dekadenza, abbuż ta’ dritt jew skadenza tat-terminu fir-rigward tad-drittijiet li jirriżultaw minn tali sitwazzjoni għall-konsumatur, bħad-dritt ta’ kontestazzjoni?
               
            
                  3)
               
               
                  Assiguratur li ma ttrażmetta ebda informazzjoni lill-konsumatur jew biss informazzjoni inkompleta jew żbaljata dwar il-konsumatur huwa prekluż milli jinvoka dekadenza, abbuż ta’ dritt jew skadenza tat-terminu fir-rigward ta’ drittijiet li jirriżultaw minn tali sitwazzjoni għall-konsumatur, bħad-dritt ta’ kontestazzjoni?
               
            
         (1)  ĠU 1992, L 360, p. 1.
      
         (2)  ĠU 1990, L 330, p. 50.